**Er fransov let 447** je bio međunarodni putnički let francuske avio–kompanije Er frans, aviona Erbas 330-203, koji je poleteo sa aerodroma Galeao u Rio de Žaneiru u Brazilu, i uputio se prema aerodromu Šarl de Gol u Parizu u Francuskoj. Avion je nestao nad Atlantskim okeanom 1. juna 2009. godine, sa 216 putnika i 12 članova posade. Do 13. juna u okeanu je pronađeno 50 tela nastradalih putnika.

Letelica
--------

Avion Erbas A330-200 je imao dva motora CF6-80E1 proizvođača Dženeral elektrik. Izašao je iz fabrike sa serijskim brojem 660, a u Francuskoj je registrovan sa oznakom F-GZCP. Prvi put je poleteo 25. februara 2005. godine, i do trenutka nezgode ostvario je 18,870  časova leta.

Letelica F-GZCP je 17. avgusta 2006. učestvovala u sudaru sa avionom Erbas A321-211 oznake F-GTAM koji se desio na aerodromu Šarl de Gol u Parizu. Rep letelice F-GTAM je bio značajno oštećen dok je F-GZCP prošao sa manjim oštećenjima. F-GZCP je poslednji put bio na velikom remontu 16. aprila 2009. godine.

U periodu od 5. maja 2009. do 31. maja 2009. avion je obavio 24 povratna leta iz Pariza prema 13 različitih destinacija širom sveta.

Detalji leta
------------

Približna putanja leta 447. Puna crvena linija prikazuje pređeni deo puta. Isprekidana linija ukazuje na planiranu rutu počevši od pozicije na kojoj se avion nalazio u vreme prijema poslednje registrovane poruke.
### Nestanak

Avion je poleteo sa međunarodnog aerodroma Galeao u Rio de Žaneiru 31. maja 2009. godine u 19:03 po lokalnom vremenu (22:03 UTC), uz predviđeno vreme sletanja na pariski aerodrom Šarl de Gol približno 11 sati kasnije, u 11:10 po lokalnom vremenu (09:10 UTC)

Poslednji govorni kontakt sa avionom je ostvaren u 01:33 UTC, u trenutku kada je bio blizu tačke INTOL (1°21′39″S 32°49′53″W﻿ / ﻿1.36083°S 32.83139°W﻿ / -1.36083; -32.83139), koja se nalazi 565 km od brazilske severoistočne obale. Posada je najavila da će iskoristiti liniju kretanja UN873 i ući u vazdušni prostor koji kontroliše Senegal kod tačke TASIL (4°0′18″N 29°59′24″W﻿ / ﻿4.00500°N 29.99000°W﻿ / 4.00500; -29.99000) u sledećih 50 minuta, kao i da je avion leteo normalno na nivou leta 350 (što odgovara nominalnoj visini od 35.000 stopa, odnosno 10.670 metara) brzinom od 865 km/č (0,78 maha). Avion je napustio prostor koji nadziru brazilski radari u 01:48 UTC.

Avion je naišao na jake vazdušne turbulencije tokom leta.

### Automatske poruke

Istražilac Pol-Luj Arslanian je 3. juna izjavio da je „avion poslao seriju elektronskih poruka u roku od tri minuta koje predstavljaju otprilike jedan minut informacija. Šta te poruke tačno znače, nije još uvek otkriveno." Prema nekim izvorima, u avion je udario grom, ali je Džon Koks, iz jedne vašingtonske kompanije koja se bavi konsultanstkim poslovima vezanim za avionske sigurnosne sisteme objasnio nekoliko dana kasnije da bi „potpuni otkaz aviona zahtevao stopostotni otkaz elektronskog sistema," koji se „nije desio ranije tokom leta, zato što je sistem slao podatke uređaju za održavanje, što govori da je u avionu bilo struje".

Poruke koje je emitovao ACARS sistem (engl. ) koji se nalazi unutar aviona objavljene su zvanično 4. juna 2009. godine. Ovi transkripti pokazuju da je u periodu od 02:10 UTC do 02:14 UTC poslato 5 poruka o otkazu (FLR) i 19 upozorenja (WRN). Poruke koje su bile rezultat otkaza opreme, a koje je uhvatio ugrađeni sistem za testiranje i izveštavanje, kao i upozorenja iz pilotske kabine takođe su poslata u ACARS. Otkazi i upozorenja koji su emitovani tokom pet minuta ukazivali su na probleme sa navigacijom, autopilotom, kontrolama leta i pritiskom u avionu (kodovi koji počinju sa 34, 22, 37 i 21 respektivno).

Među ACARS porukama emitovanim u prvom minutu je poruka sa kodom 34111506, koja ukazuje na problem u sistemu za merenje brzine (engl. ). Izvori bliski istrazi su potvrdili da je „prva automatska poruka o otkazu sistema u nizu radio upozorenja poslatih iz nastradalog aviona eksplicitno ukazivala da su senzori brzine u kvaru". Dvanaest poruka upozorenja koje imaju isti vremenski kod pokazuju da su se autopilot i sistem za automatsku regulaciju potiska motora isključili, da je sistem za izbegavanje sudara (TCAS, engl. ) bio pokvaren, a da je način letenja prešao iz „normalnog" u „alternativni". Preostale poruke su poslate imeđu 02:11 UTC i 02:14 UTC, a davale su informacije o greškama u ADIRU (engl. ) i ISIS (engl. ) sistemu. Poruka upozorenja NAV ADR DISAGREE emitovana u 02:12 UTC ukazuje na neslaganje između informacija o brzini aviona koje su slali nezavisni senzori vazdušnog pritiska. U 02:13 UTC poslate su poruke o grešci koje su se odnosile na uređaje za upravljanje letom. Poslednje dve poruke su emitovane u 02:14 UTC sa lokacije 3°34′40″N 30°22′28″W﻿ / ﻿3.5777°N 30.3744°W﻿ / 3.5777; -30.3744, od kojih je jedna (kod 341036006, poruka MAINTENANCE STATUS) predstavljala upozorenje koje se odnosilo na sistem senzora vazdušnog pritiska, a druga (kod 213100206, poruka ADVISORY) je bila upozorenje o pritisku u kabini.

Putnici i članovi posade
------------------------

Prema zvaničnim podacima, u avionu se nalazilo 228 osoba, uključujući tri pilota i devet članova kabinske posade. Među putnicima je bila jedna beba, sedmoro maloletne dece, 82 žene i 126 muškaraca.

Spisak državljanstva putnika koji su se nalazili u avionu Er Frans je objavio 1. juna 2009. godine. Delimičan spisak putnika i članova posade sa 75 imena objavljen je 3. juna 2009.

### Državljansvo putnika

Po zvaničnim spisima Er fransa, putnici su većinom bili brazilski i francuski državljani. Pored toga, neki od putnika na ovom letu su imali dvojno državljanstvo.Brazilska federalna policija je pregledala video snimke sa sigurnosnih kamera kako bi utvrdila identitet putnika.

| Državljanstvo | Putnici | Posada | Ukupno |
| --- | --- | --- | --- |
| Francuska | 61 | 11 | 73 |
| Brazil | 58 (57) | 1 | 59 (58) |
| Njemačka | 26 (28) | — | 26 (28) |
| Narodna Republika Kina | 9 | — | 9 |
| Italija | 9 | — | 9 |
| Švicarska | 6 | — | 6 |
| Ujedinjeno Kraljevstvo | 5 (4) | — | 5 (4) |
| Libanon | 5 | — | 5 |
| Mađarska | 4 | — | 4 |
| Irska | 3 | — | 3 |
| Norveška | 3 | — | 3 |
| Švedska | 3 | — | 3 |
| Maroko | 2 | — | 2 |
| Poljska | 2 | — | 2 |
| Španija | 2 | — | 2 |
| Šablon:Country data SAD2 | 2 | — | 2 |
| Argentina | 1 | (1) | 1 (2) |
| Austrija | 1 | — | 1 |
| Belgija | 1 (2) | — | 1 (2) |
| Kanada | 1 | — | 1 |
| Hrvatska | 1 | — | 1 |
| Danska | 1 | — | 1 |
| Estonija | 1 | — | 1 |
| Nizozemska | 1 (2) | — | 1 (2) |
| Gambija | 1 | — | 1 |
| Island | 1 | — | 1 |
| Filipini | 1 | — | 1 |
| Rumunija | 1 | — | 1 |
| Rusija | 1 | — | 1 |
| Južnoafrička Republika | 1 | — | 1 |
| Švedska | 1 (3) | — | 1 (3) |
| Turska | 1 | — | 1 |
| Ukupno | **216** | **12** | **228** |

Mark Duboa (fr. ), pedesetosmogodišnji kapetan leta, koji se zaposlio u Er Fransu 1988. godine, ostvario je u svojoj karijeri oko 11,000 sati leta, od čega je 1,700 bilo na tipu aviona Erbas A330. Kopiloti, David Rober (fr. ), 37 godina, i Pjer-Sedrik Bonin (fr. ), 32 godine, zajedno su imali oko 9,000 sati leta. Od dvanaest članova posade, jedanaest su bili državljani Francuske, a jedan je bio državljanin Brazila.

Napomene
--------

Izvori
------

1. ↑  „Accident location map". aviation-safety.net. Pristupljeno 16.06.2009.
2. ↑  RTS - Avion "Er Fransa" pao u Atlantik
3. ↑  „Six new bodies recovered from crash". www.france24.com. 13.06.2009. Arhivirano iz originala na datum 2009-06-15. Pristupljeno 13.06.2009.
4. 1 2 3  „AIR FRANCE FLIGHT AF 447". www.airbus.com. Arhivirano iz originala na datum 2009-04-22. Pristupljeno 16.06.2009.
5. 1 2  „Accident description - Air France Flight AF 447". aviation-safety.net. Arhivirano iz originala na datum 2011-10-16. Pristupljeno 16.06.2009.
6. ↑  „All Accident + Incidents 2006". Jet Airliner Crash Data Evaluation Centre. Pristupljeno 16.06.2009.
7. ↑  „JACDEC Special accident report Air France Flight 447". Jet Airliner Crash Data Evaluation Centre. Pristupljeno 16.06.2009.
8. ↑  „Last recorded flights of accident aircraft F-GZCP, msn 660". Jet Airliner Crash Data Evaluation Centre. Arhivirano iz originala na datum 2009-06-09. Pristupljeno 16.06.2009.
9. ↑  David Kaminski-Morrow (01.06.2009). „Brazilian ministry details last track of missing Air France A330". www.flightglobal.com. Pristupljeno 13.06.2009.
10. ↑  „French plane lost in ocean storm". news.bbc.co.uk. 02.06.2009. Pristupljeno 13.06.2009.
11. ↑  Paul Koring (02.06.2009). „Flight 447 vanished without warning". www.theglobeandmail.com. Arhivirano iz originala na datum 2009-06-12. Pristupljeno 13.06.2009.
12. ↑  Missing jet reported short-circuit after turbulence
13. ↑  Robert Wall (03.06.2009). „Concerns over recovering AF447 recorders". www.aviationweek.com. Arhivirano iz originala na datum 2011-08-11. Pristupljeno 13.06.2009.
14. ↑  Frances Fiorino; Robert Wall (07.06.2009). „Data Link Messages Hold Clues to Air France Crash". www.aviationweek.com. Arhivirano iz originala na datum 2011-11-16. Pristupljeno 13.06.2009.
15. 1 2  „France2 newscast". France Televisions. 04.06.2009. Arhivirano iz originala na datum 2009-06-20. Pristupljeno 13.06.2009.
16. ↑  „Air France ACARS - Liste Des Evenements ACARS". aviation-safety.net. Pristupljeno 16.06.2009.
17. ↑  Air France ACARS - Liste Des Evenements ACARS
18. ↑  „Airbus 330 - Systems - Maintenance System" (PDF). *Flight crew operating manual*. Arhivirano iz originala na datum 2007-01-14. Pristupljeno 13.06.2009.
19. 1 2  „Joint aircraft system/component code table and definitions". Federal Aviation Administration, USA. Pristupljeno 13.06.2009.
20. ↑  Albertina Torsoli; Laurence Frost (11.06.2009). „Air France Captain Dubois Let Down by 1-Pound Part, Pilots Say". www.bloomberg.com. Pristupljeno 13.06.2009.
21. ↑  „Airbus 330 - Systems - Flight Controls" (PDF). *Flight crew operating manual*. Arhivirano iz originala na datum 2009-06-12. Pristupljeno 13.06.2009.
22. 1 2  Simon Hradecky. „Crash: Air France A332 over Atlantic on June 1st 2009, aircraft impacted ocean". avherald.com. Pristupljeno 13.06.2009.
23. ↑  „Airbus ISIS" (PDF). *Flight crew operating manual*. Arhivirano iz originala na datum 2009-06-20. Pristupljeno 13.06.2009.
24. ↑  „10.4. ADR disagree". hursts.eclipse.co.uk. Arhivirano iz originala na datum 2010-11-19. Pristupljeno 13.06.2009.
25. ↑  Tom Symonds (05.06.2009). „The tortuous search for Air France crash clues". news.bbc.co.uk. Pristupljeno 13.06.2009.
26. ↑  „Airbus 330 - Systems - Communications" (PDF). *Flight crew operating manual*. Arhivirano iz originala na datum 2007-01-14. Pristupljeno 13.06.2009.
27. ↑  „Crash: Air France A332 over Atlantic on June 1st 2009, aircraft lost". avherald.com. 13.06.2009.
28. ↑  „Airbus Flight Control Laws". www.airbus.com. Pristupljeno 13.06.2009.
29. ↑  „Avionics Product Range". www.airbus.com. Pristupljeno 13.06.2009.
30. ↑  RTS - Avion „Er Fransa" pao u Atlantik
31. ↑  „Press release N° 5". Er Frans. 01.06.2009. Arhivirano iz originala na datum 2011-01-04. Pristupljeno 16.06.2009.
32. ↑  „List of passengers aboard lost Air France flight". Asošijeted pres. 03.06. 2009. Arhivirano iz originala na datum 2009-06-14. Pristupljeno 16.06.2009.
33. ↑  „Sub helps in hunt for Air France black boxes". news.yahoo.com. 10.06.2009. Pristupljeno 17.06.2009. [*mrtav link*]
34. 1 2  „List of passengers aboard lost Air France flight". Arhivirano iz originala na datum 2009-06-12. Pristupljeno 02.06.2009.
35. ↑  „Vol Air France 447 Rio de Janeiro - Paris-Charles de Gaulle". Arhivirano iz originala na datum 2009-06-05. Pristupljeno 2009-06-18.
36. ↑  „Press release N° 7". Er Frans. 02.06.2009. Arhivirano iz originala na datum 2011-01-04. Pristupljeno 16.06.2009.

Vidi još
--------

* Er Frans let 358
* Erbas A330
* Er Frans

Vanjske veze
------------

* RTS - Avion "Er Fransa" pao u Atlantik
* Politika - Nestao avion na liniji Rio-Pariz
* B92 - Traga se za avionom "Er Fransa"
* Večernje novosti - Grom srušio avion?[*mrtav link*]

***Air France let 447*** na Wikimedijinoj ostavi

1. ↑  Brojevi u zagradama potiču od izveštaja koji su u kontradikciji sa zvaničnim podacima koje je objavio Er Frans, i verovatno su posledica toga da je na letu bilo putnika sa dvojnim državljanstvom.